אסביורן סוונסון

אסביורן סוונסון (בשוודית: Esbjörn Svensson; ‏16 באפריל 1964 – 14 ביוני 2008) היה פסנתרן ג'אז שוודי והמייסד של הרכב הג'אז שלישיית אסביורן סוונסון, הידוע בכינוי E.S.T. סוונסון נעשה לאחד מנגני הג'אז המצליחים ביותר באירופה בתחילת המאה ה-21, עד מותו בגיל 44 בתאונת צלילה. סוונסון נחשף למוזיקה קלאסית ולג'אז בשלב מוקדם של חייו דרך אמו, פסנתרנית קלאסית, ואביו, חובב ג'אז. בתחילה הוא גילה עניין בעיקר במוזיקה קלאסית. בשנות העשרה לחייו הוא פיתח עניין במוזיקת רוק והקים מספר להקות גראז' רוק עם חבריו לכיתה. לאחר מכן הוא חזר למוזיקה הקלאסית, ולבסוף עשה את דרכו לכיוון הג'אז. בגיל 16, סוונסון הלך למכללה למוזיקה, שם קיבל לראשונה שיעורי פסנתר. לאחר מכן הוא למד ארבע שנים בבית הספר המלכותי למוזיקה בסטוקהולם. ב-1990 סוונסון הקים את הרכב הג'אז שלו עם חבר ילדותו מגנוס אוסטרום על כלי ההקשה. ההופעות הראשונות של שניהם על הבמה היו כנגני ליווי בסצנת הג'אז השוודית והדנית במהלך שנת 1980. ב-1993, הבסיסט דן ברגלנד הצטרף לשניים, וכך נוצרה שלישיית אסביורן סוונסון. השלישייה פרסמה את אלבום הבכורה שלה, When Everyone Has Gone, ב-1993, ובשנים שלאחר מכן ביססה את מעמדה בסצנת הג'אז הנורדית. סוונסון היה מועמד לפרס נגן השנה השוודי בתחום הג'אז ב-1995 ו-1996. פריצת השלישייה לתודעה הבינלאומית הגיעה בשנת 1999 עם פרסום האלבום From Gagarin’s Point Of View, אלבומם הראשון שהופץ מחוץ לסקנדינביה. עם פרסום האלבומים Good Morning Susie Soho בשנת 2000 ו-  Strange Place for Snow בשנת 2002, השלישייה משכה את תשומת הלב של הקהל בארצות הברית. ב-2002, השלישייה ערכה מסע הופעות בן 9 חודשים באירופה, ארצות הברית ויפן. האלבומים הבאים שלהם, Seven Days of Falling (2003), Viaticum (2005) ו- Tuesday Wonderland (2006), התקבלו היטב על ידי המבקרים והמעריצים והיו מועמדים למספר פרסים בתעשיית המוזיקה, וכן הושמעו במצעדי הג'אז והפופ. E.S.T היה הרכב הג'אז האירופאי הראשון שהופיע על עמוד השער של מגזין הג'אז האמריקאי "דאון ביט" (מאי 2006). האלבום האחרון שלהם, E.S.T. Live in Hamburg - הקלטה של הופעת סתיו ב-2006 בהמבורג כחלק מסיבוב ההופעות שלאחר פרסום הדיסק Tuesday Wonderland - פורסם בחודש נובמבר 2007. טרם מותו של סוונסון, השלישייה עבדה על רעיון של שילוב מוזיקה אלקטרונית וסאונדים נסיוניים אל תוך ההקשר של שלישיית ג'אז. ההופעה האחרונה של E.S.T התקיימה במוסקבה, באולם צ'ייקובסקי, ב-30 במאי 2008. בנוסף לעבודתו עם E.S.T, סוונסון הקליט אלבומים עם נילס לנדגרן, לינה ניברג וויקטוריה טולסטוי. ב-14 ביוני 2008, סוונסון נעלם במהלך צלילה באי Ingarö הסמוך לסטוקהולם. בני הלויה שלו, כולל מדריך צלילה ובנו שהיה אז בן 14, מצאו אותו לבסוף שוכב מחוסר הכרה על קרקעית הים. הוא הובהל לבית החולים האוניברסיטאי Karolinska על ידי מסוק כשהוא סובל מפציעות קשות, אך לא ניתן היה להציל אותו. הוא היה בן 44 במותו, נשוי ואב לשני ילדים. אלבומי אולפן When Everyone Has Gone (1993) Dragon Winter in Venice (1997) Superstudio GUL EST plays Monk (1996) Superstudio GUL  From Gagarin's Point of View (1999) Superstudio GUL  Good Morning Susie Soho (2000) Superstudio GUL  Strange Place for Snow (2002) Superstudio GUL  Seven Days of Falling (2003) Superstudio GUL  Viaticum (2005) Spamboolimbo  Tuesday Wonderland (2006) הוקלט ובושל על ידי Åke Linton באולפני Bohus Sound בגטבורג במרץ 2006 Leucocyte (2008), הוקלט על ידי Åke Linton ב-Studios 301 בסידני, אוסטרליה. 301 (2012, הוקלט בינואר 2007 ב-Studio 301), ACT אלבומים של הופעות חיות E.S.T. Live '95 (1995) ACT Music + Vision Live in Stockholm (2003) DVD Live in Hamburg (2007, הוקלט ב-22 בנובמבר 2006) אלבומי אוסף Somewhere Else Before (2001) Retrospective - The Very Best of E.S.T. (2009) אלבומי אוסף עם אמנים נוספים. Solo Flights (1997) עם לאסה לינדגרן To My Friends (Dragon, 1992) עם לינה ניברג Close (Prophone Records, 1993) עם נילס לנדגרן Swedish Folk Modern (ACT Music, 1998)  Layers of Light (ACT Music, 2004) מדיה וקבצים בנושא אסביורן סוונסון בוויקישיתוף אתר האינטרנט הרשמי של אסביורן סוונסון (באנגלית) אסביורן סוונסון, במסד הנתונים הקולנועיים IMDb (באנגלית) אסביורן סוונסון, באתר AllMusic (באנגלית) אסביורן סוונסון, באתר MusicBrainz (באנגלית) אסביורן סוונסון, באתר Discogs (באנגלית)